Èxit de participació en la Mitja Marató & 10K Ciutat de Gandia
13 novembre 2023

## Èxit de participació en la Mitja Marató & 10K Ciutat de Gandia13 novembre 2023Última actualització: 13 novembre 2023

![](../gestion/img/9d3685b33cfdd62b613e5552d2b652861dfd579c57dc0d0be93c642b7c98710c.jpg)  
  

Ahir, diumenge 12 de novembre, es va celebrar la **28 edició de la Mitja Marató & 10K Ciutat de Gandia**, que va demostrar ser tot un èxit acollint a **més de 3.000 corredors** de diferents parts del món.

  
Respecte als guanyadors, en la mitja marató, **Abdelali Razyn, Abdelmajid Elhissouf i Luis Agustín Escriche** van guanyar el primer, segon i tercer lloc de la modalitat masculina i **Maurine Jemutai Toroitich, Ana Caleya Santiago i Elisabet Martin Almansa**, es van emportar l'or, la plata i el bronze en la femenina.

  
A més, **tant Razyn com Toroitich van aconseguir trencar el rècord de l'anterior edició**, emportant-se així la recompensa de 500 euros que el Club de Còrrer El Garbí, organitzador de l'esdeveniment, va prometre als qui aconseguiren superar les xifres de l'any passat.

  
En la **10K**, **Luis Caballero Montosa, Alejandro Sanvalero Sanchis i Santiago Brunet Cabrera** van coronar el podi masculí, i **María Fuentes Olcina, Lorena Rodríguez Martínez i Hue Nguyen** van fer el mateix amb el femení.

  
**El Club El Garbí** ha volgut **agrair el suport, tant dels seus voluntaris com de les diferents falles de la localitat**, que, durant l'esdeveniment, es van repartir al llarg de tot el recorregut per a animar a les persones participants.

  
L'**alcalde** del municipi, **José Manuel Prieto**, el **regidor delegat d'Esports, Jesús Naveiro**, i l'**edil delegada de Turisme, Balbina Sendra**, estigueren presents al multitudinari esdeveniment junt amb altres membres de l'Ajuntament.

[Twittear](https://twitter.com/share)